<classify> MHANDISI wa Maji katika Halmashauri ya Wilaya ya Siha mkoani Kilimanjaro, Joyce Bahati amekalia kuti kavu baada ya Naibu Waziri wa Maji, Jumaa Awesso kumtaka ajitathmini kwa kuonesha udhaifu katika kusimamia miradi ya maji.Aweso amesema, mhandisi huyo pamoja na kuwa na mamlaka lakini ameshindwa kumsimamia mkandarasi Kampuni ya Mbeso anayejenga mradi wa maji Kijiji cha Munge wilayani Siha.Kiongozi huyo ameagiza kukamatwa kwa mkandarasi hewa wa Kampuni ya Mbeso inayojenga mradi wa maji Kijiji cha Munge wilayani Siha, Anold Mwasumbwi kwa madai ya udanganyifu.Alisema mtuhumiwa huyo ambaye amejitambulisha kama Mkurugenzi wa Kampuni ya Mbeso hajui lolote kuhusu mradi huo, jambo linalotia mashaka.OCD muweke ndani huyu mkandarasi aache kusema uongo katika mradi huu, wametumia miezi tisa kuchimba mitaro na muda wa mradi ni miezi kumi, wamebakisha mwezi mmoja. Ni miujiza gani watafanya kumaliza mradi huu kabla ya muda, amesema Naibu Waziri Aweso akiwa mjini SihaAmesema tayari serikali imelipa fedha zote za mradi Sh milioni 752, lakini jambo la kushangaza mradi umetekelezwa kwa asilimia 25, jambo linalotia mashaka.Naibu Waziri amesema serikali haiwezi kuvumilia uzembe wa kiwango hicho na kutoa mfano kwamba tayari wahandisi 67 nchini wamesimamishwa kutokana na uzembe kama huo.Mapema, Mhandisi wa Maji wa Wilaya hiyo, Joyce Bahati alisema mradi huo ulianza Novemba 12, 2018 na ulitarajiwa kukamilika Septemba mwaka huu.Bahati alisema mradi huo unasuasua kwa kipindi chote cha mradi na halmashauri imefanya mazungumzo naye mara kadhaa bila mafanikio huku wananchi wakiendelea kukosa maji.Diwani wa Kata ya Donyomurwak, Luite Ndosi alisema mradi huo umechelewa na kuwapa hofu kwamba hautatekelezwa.Akizungumza na Naibu Waziri, Mkurugenzi wa Kampuni hiyo ya Mbeso, Mwasumbwi alisema mradi huo umechelewa kutokana na changamoto ya ardhi kuwa ngumu licha ya kutumia vifaa vya kisasa katika uchimbaji wa mitaro ya kulaza bomba.Alikiri kumdanganya Naibu Waziri kuwa alifika eneo la mradi licha ya ukweli ndiyo anafika  <topic>: kitaifa 